 Na RICHARD MUNGUTI MAHAKAMA kuu Jumatano ilikataa kupeleka kesi ya wakuza miwa eneo la magharibi kwa Jaji Mkuu Martha Koome kuteua jopo la majaji watatu kuamua hatma yao. Akitupilia mbali ombi la Kampuni ya Mumias Outgrowers Company (1998) Limited-Moco- inayodai kampuni iliyofilisika ya Mumias Sugar Company (MSC) zaidi ya Sh3.7 bilioni, Jaji Alfred Mabeya alisema hakuna masuala ya kikatiba katika kesi hiyo yanayopasa kuamuliwa na majaji watatu au zaidi. Jaji Mabeya alisema Moco haikuelezea haki zake zilizokandamizwa na MSC zinazopasa kuangaziwa na majaji watatu. Jaji huyo alisema Kifungu nambari 165 cha katiba kinasema ni masuala tu ya ukiukaji haki za binadamu yanayopaswa kuwasilishwa kwa Jaji Mkuu kuteua jopo la majaji watatu au zaidi kuamua masuala tata ya ukandamizaji wa haki za mmoja. Jaji Mabeya alisema Moco haikufafanua katika kesi yake masuala ya ukiukaji wa haki za wanachama wake iliyosema ni zaidi ya milioni moja. Jaji huyo alisema kesi ya Moco na MSC pamoja na mrasimu wake Bw Ponangipali Venkata Ramana Rao inazua tu masuala ya kibiashara na ulipaji madeni. “Kesi hii ya Moco na MSC inahusu masuala ya biashara. Hii mahakama inaweza kuyaamua,”alisema Jaji Mabeya akitoa uamuzi. kuamua Jumanne waliomba kesi Kampuni ya Mumias Outgrowers (1998) Limited –Moco- imemshtaki Ponangili Venkata Ramana Rao kwa kushiriki ufisadi katika uteuzi wa kampuni ya kufufua kiwanda hicho cha MSC pamoja na kulipa madeni ya zaidi ya Sh30bilioni. Moco pamoja na wenye hisa na wakulima watano Lambert Ochochi, Augustino Saba, Prisca Okwanko, Robert Magero,Wyclife Ng’onga na kampuni ya West Kenya Sugar Company Limited (WKSC) wamewasilisha kesi wakiomba Rao atimuliwe kwa kuzamisha MSC katika lindi na tope la madeni. Mahakama imeombwa imtimue Rao kwa kushiriki ufisadi wakati wa uteuzi wa kampuni ya kufufua kiwanda hicho. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  